21. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 36269/1179 π.ε. της 15/28 Ιαν.  1974  (ΦΕΚ Β' 89) Περί των τεχνολογικών και υγειονολογικών συνθηκών εγκαταστάσεως φαρμακευτικών εργοστασίων και εργαστηρίων. Για την ισχύ της παρούσας αποφάσεως βλ. την παρ. 3 της Α6/829/31 Ιουλ. 1979-17 Ιαν. 1980 (ΦΕΚ Β' 42), (κατωτ. αριθ. 51). Έχοντες υπ' όψει: α)Τας διατάξεις του από 3.6.1935 Α.Νόμου περί ιδρύσεως και επεκτάσεως βιομηχανιών, ως ούτος τροποποιηθείς και συμπληρωθείς ισχύει σήμερον. β)Τον Νόμ. ΔΚΣΤ/1912, το από 15.10.1922 Β.Δ/μα και τον Α.Ν. 207/1967 και γ)Την παρ. 3 του άρθρ. 7 του Ν.Δ. 96/1973 "περί εμπορίας εν γένει των φαρμακευτικών διαιτητικών και καλλυντικών προϊόντων", αποφασίζομεν: 1.Εις τα ιδρυόμενα, βάσει των κειμένων διατάξεων, φαρμακευτικά εργοστάσια και εργαστήρια, δέον όπως υφίστανται: α)Τμήματα κατασκευής αναλόγως του σκοπού της επιχειρήσεως και του όγκου κατασκευής φαρμακευτικών προϊόντων. β)Αποθηκευτικοί χώροι κεχωρισμένως, πρώτων υλών, ετοίμων προϊόντων, υλικών συσκευασίας, εύφλέκτων πρώτων υλών. γ)Χώροι δια την εγκατάστασιν αναλυτικού εργαστηρίου (Χημείον) ελέγχου πρώτων υλών, ενδιαμέσων και τελικών προϊόντων. δ)Χώροι δια την εγκατάστασιν Μικροβιολογικού και Βιολογικού εργαστηρίου εφ' όσον εκ της επισήμου βιβλιογραφίας (Ελληνική Φαρμακοποιΐα και τοιαύται προηγμένων χωρών) προβλέπονται αντίστοιχοι έλεγχοι δια τα παρασκευαζόμενα προϊόντα. ε)Εστιατόριον – κυλικείον αναλόγως της δυνάμεως του προσωπικού, αποδυτήρια μετ' ατομικών ιματιοθηκών, λουτρά και ανάλογοι χώροι εξυπηρετήσεως ατομικών αναγκών, και ς)Σύστημα διαθέσεως αποβλήτων, συμφώνως προς την Ειβ/221/1965 κοινήν απόφασιν των Υπουργών Εσωτερικών και Υγιεινής. 2.α)Τα κτίρια των εργοστασίων ή εργαστηρίων κατασκευής φαρμακευτικών προϊόντων δέον όπως: 1)Διαθέτωσιν συνολικήν επιφάνειαν δαπέδου εσωτερικών χώρων, τουλάχιστον 1.000 τετραγωνικών μέτρων. 2)Είναι οικοδομημένα κατά τας απαιτήσεις της συγχρόνου τεχνικής και υγιεινής. β)Τυχόν ετέρα δραστηριότης εντός των αυτών εργοστασίων και εργαστηρίων έστω και αν αύτη αναφέρεται εις την κατασκευήν ειδών συσκευασίας, να εξυπηρετήται εις ανεξάρτητον χώρον. γ)Τα κατά την δημοσίευσιν της παρούσης αποφάσεως υφιστάμενα φαρμακευτικά εργοστάσια ή εργαστήρια υποχρεούνται όπως εντός τριών ετών από της ισχύος της παρούσης συμμορφωθούν προς τας διατάξεις ταύτης. Παρερχομένης απράκτου της προθεσμίας ταύτης ουδεμία ανανέωσις αδείας λειτουργίας ή επεκτάσεως θα χορηγήται δια τα εν λόγω εργοστάσια ή εργαστήρια. 3.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 